2.

Οι υποχρεώσεις δημόσιας υπηρεσίας είναι οι εξής: Όσον αφορά την ελάχιστη συχνότητα δρομολογίων: — στη γραμμή Ponta Delgada — Santa Maria — Ponta Delgada, 9 δρομολόγια μετ' επιστροφής εβδομαδιαίως από Νοέμβριο έως Μάρτιο, 10 δρομολόγια μετ' επιστροφής εβδομαδιαίως από Απρίλιο έως Ιούνιο και από Σεπτέμβριο έως Οκτώβριο και 14 δρομολόγια μετ' επιστροφής εβδομαδιαίως τον Ιούλιο και τον Αύγουστο, ενώ ένα τουλάχιστον δρομολόγιο μετ' επιστροφής πρέπει να εκτελείται ημερησίως καθ' όλη τη διάρκεια του έτους, — στη γραμμή Ponta Delgada — Terceira — Ponta Delgada, 22 δρομολόγια μετ' επιστροφής εβδομαδιαίως από Σεπτέμβριο έως Ιούνιο και 26 δρομολόγια μετ' επιστροφής εβδομαδιαίως τον Ιούλιο και τον Αύγουστο, ενώ πρέπει να εκτελούνται τουλάχιστον 2 δρομολόγια μετ' επιστροφής ημερησίως καθ' όλη τη διάρκεια του έτους, — στη γραμμή Ponta Delgada — Horta — Ponta Delgada, 6 δρομολόγια μετ' επιστροφής εβδομαδιαίως από Νοέμβριο έως Μάρτιο, 11 δρομολόγια μετ' επιστροφής εβδομαδιαίως από Απρίλιο έως Ιούνιο και Σεπτέμβριο έως Οκτώβριο και 17 δρομολόγια μετ' επιστροφής εβδομαδιαίως τον Ιούλιο και τον Αύγουστο, — στη γραμμή Ponta Delgada — Pico — Ponta Delgada, 2 δρομολόγια μετ' επιστροφής εβδομαδιαίως από Νοέμβριο έως Μάρτιο, 7 δρομολόγια μετ' επιστροφής εβδομαδιαίως από Απρίλιο έως Ιούνιο και από Σεπτέμβριο έως Οκτώβριο και 9 δρομολόγια μετ' επιστροφής εβδομαδιαίως τον Ιούλιο και τον Αύγουστο, — στη γραμμή Ponta Delgada — São Jorge — Ponta Delgada, 3 δρομολόγια μετ' επιστροφής εβδομαδιαίως από Απρίλιο έως Ιούνιο και από Σεπτέμβριο έως Οκτώβριο και 6 δρομολόγια μετ' επιστροφής εβδομαδιαίως τον Ιούλιο και τον Αύγουστο, — στη γραμμή Ponta Delgada — Flores — Ponta Delgada, 2 δρομολόγια μετ' επιστροφής εβδομαδιαίως από Απρίλιο έως Ιούνιο και από Σεπτέμβριο έως Οκτώβριο και 4 δρομολόγια μετ' επιστροφής εβδομαδιαίως τον Ιούλιο και τον Αύγουστο, — στη γραμμή Terceira — Graciosa — Terceira, 7 δρομολόγια μετ' επιστροφής εβδομαδιαίως από Σεπτέμβριο έως Ιούνιο και 8 δρομολόγια μετ' επιστροφής εβδομαδιαίως τον Ιούλιο και τον Αύγουστο, ενώ ένα τουλάχιστον δρομολόγιο μετ' επιστροφής πρέπει να εκτελείται ημερησίως, από Δευτέρα έως Σάββατο, από Οκτώβριο έως Μάιο και από Δευτέρα έως Κυριακή από τον Ιούνιο έως τον Σεπτέμβριο, — στη γραμμή Terceira — São Jorge — Terceira, 8 δρομολόγια μετ' επιστροφής εβδομαδιαίως από Σεπτέμβριο έως Ιούνιο και 9 δρομολόγια μετ' επιστροφής εβδομαδιαίως τον Ιούλιο και τον Αύγουστο, ενώ ένα τουλάχιστον δρομολόγιο μετ' επιστροφής πρέπει να εκτελείται ημερησίως καθ' όλη τη διάρκεια του έτους, — στη γραμμή Terceira — Pico — Terceira, 7 δρομολόγια μετ' επιστροφής εβδομαδιαίως από Σεπτέμβριο έως Ιούνιο και 8 δρομολόγια μετ' επιστροφής εβδομαδιαίως τον Ιούλιο και τον Αύγουστο, ενώ ένα τουλάχιστον δρομολόγιο μετ' επιστροφής πρέπει να εκτελείται ημερησίως καθ' όλη τη διάρκεια του έτους, — στη γραμμή Terceira — Horta — Terceira, 11 δρομολόγια μετ' επιστροφής εβδομαδιαίως από Σεπτέμβριο έως Ιούνιο και 14 δρομολόγια μετ' επιστροφής εβδομαδιαίως τον Ιούλιο και τον Αύγουστο, ενώ ένα τουλάχιστον δρομολόγιο μετ' επιστροφής πρέπει να εκτελείται ημερησίως καθ' όλη τη διάρκεια του έτους, — στη γραμμή Terceira — Flores — Terceira, 2 δρομολόγια μετ' επιστροφής εβδομαδιαίως, από Δευτέρα έως Παρασκευή, από Σεπτέμβριο έως Ιούνιο και 4 δρομολόγια μετ' επιστροφής εβδομαδιαίως τον Ιούλιο και τον Αύγουστο, — στη γραμμή Terceira — Corvo — Terceira, 3 δρομολόγια μετ' επιστροφής εβδομαδιαίως, από Δευτέρα έως Παρασκευή, τον Ιούλιο και τον Αύγουστο, τα οποία μπορούν να συνδυαστούν με τη Horta ή τη Flores, — στη γραμμή Horta — Flores — Horta, 4 δρομολόγια μετ' επιστροφής εβδομαδιαίως, από Δευτέρα έως Σάββατο, από Οκτώβριο έως Μάιο και 5 δρομολόγια μετ' επιστροφής εβδομαδιαίως, το ένα από τα οποία την Κυριακή, από τον Ιούνιο έως τον Σεπτέμβριο, — στη γραμμή Horta — Corvo — Horta, 3 δρομολόγια μετ' επιστροφής εβδομαδιαίως καθ' όλη τη διάρκεια του έτους, κάθε δεύτερη ημέρα από Δευτέρα έως Παρασκευή, τα οποία μπορούν να συνδυαστούν με τη Flores, — στη γραμμή Corvo — Flores — Corvo, 2 δρομολόγια μετ' επιστροφής εβδομαδιαίως καθ' όλη τη διάρκεια του έτους, από Δευτέρα έως Παρασκευή, σε μη συνεχόμενες ημέρες, τα οποία μπορούν να συνδυαστούν με τα υπόλοιπα δρομολόγια του Corvo e Flores. Ο συνδυασμός των διασυνδέσεων από Ponta Delgada, Terceira, Horta και Corvo με τη Flores πρέπει να επιτρέπει ένα ημερήσιο δρομολόγιο με τη νήσο αυτή, από Δευτέρα έως Σάββατο, από τον Σεπτέμβριο έως τον Ιούνιο, και ένα ημερήσιο δρομολόγιο από Δευτέρα έως Κυριακή τον Ιούλιο και τον Αύγουστο. Σε κάθε νήσο προσφέρονται εβδομαδιαίες πτήσεις με διασύνδεση από ή προς το εξωτερικό της περιφέρειας, με τουλάχιστον δύο διασυνδέσεις προς κάθε κατεύθυνση, καθώς επίσης και με συχνότητα μιας εβδομαδιαίας διασύνδεσης μεταξύ καθεμιάς νήσου και των υπολοίπων. Εφόσον δεν υφίσταται υποχρέωση εκτέλεσης ημερήσιων δρομολογίων στην συγκεκριμένη νήσο, προσφέρεται τουλάχιστον εβδομαδιαία διασύνδεση από και προς το εξωτερικό της περιφέρείας καθώς και προς São Miguel, Terceira και Faial. Ως προς τη μεταφορική ικανότητα Εβδομαδιαίως πρέπει να προσφέρεται τουλάχιστον η εξής μεταφορική ικανότητα: — στη γραμμή Ponta Delgada — Santa Maria — Ponta Delgada,1 050 θέσεις από Νοέμβριο έως Μάρτιο, 1 200 θέσεις από Απρίλιο έως Ιούνιο και από Σεπτέμβριο έως Οκτώβριο και 1 680 θέσεις τον Ιούλιο και τον Αύγουστο, — στη γραμμή Ponta Delgada — Terceira — Ponta Delgada,2 590 θέσεις από Σεπτέμβριο έως Ιούνιο και 3 070 θέσεις τον Ιούλιο και τον Αύγουστο, — στη γραμμή Ponta Delgada — Horta — Ponta Delgada, 620 θέσεις από Νοέμβριο έως Μάρτιο, 1 270 θέσεις από Απρίλιο έως Ιούνιο και από Σεπτέμβριο έως Οκτώβριο και 1 960 θέσεις τον Ιούλιο και τον Αύγουστο, — στη γραμμή Ponta Delgada — Pico — Ponta Delgada, 200 θέσεις από Νοέμβριο έως Μάρτιο, 780 θέσεις από Απρίλιο έως Ιούνιο και από Σεπτέμβριο έως Οκτώβριο και 1 000 θέσεις τον Ιούλιο και τον Αύγουστο, — στη γραμμή Ponta Delgada — São Jorge — Ponta Delgada, 330 θέσεις από Απρίλιο έως Ιούνιο και από Σεπτέμβριο έως Οκτώβριο και 670 θέσεις τον Ιούλιο και τον Αύγουστο, — στη γραμμή Ponta Delgada — Flores — Ponta Delgada, 190 θέσεις από Απρίλιο έως Ιούνιο και από Σεπτέμβριο έως Οκτώβριο και 380 θέσεις τον Ιούλιο και τον Αύγουστο, — στη γραμμή Terceira — Graciosa — Terceira, 700 θέσεις από Σεπτέμβριο έως Ιούνιο και 910 θέσεις τον Ιούλιο και τον Αύγουστο, — στη γραμμή Terceira — São Jorge — Terceira, 820 θέσεις από Σεπτέμβριο έως Ιούνιο και 1 040 θέσεις τον Ιούλιο και τον Αύγουστο, — στη γραμμή Terceira — Pico — Terceira, 780 θέσεις από Σεπτέμβριο έως Ιούνιο και 890 θέσεις τον Ιούλιο και τον Αύγουστο, — στη γραμμή Terceira — Horta — Terceira,1 290 θέσεις από Νοέμβριο έως Μάρτιο, 1 320 θέσεις από Απρίλιο έως Ιούνιο και από Σεπτέμβριο έως Οκτώβριο και 1 680 θέσεις τον Ιούλιο και τον Αύγουστο, — στη γραμμή Terceira — Flores — Terceira, 190 θέσεις από Σεπτέμβριο έως Ιούνιο και 380 θέσεις τον Ιούλιο και τον Αύγουστο, — στη γραμμή Terceira — Corvo — Terceira, 60 θέσεις τον Ιούλιο και τον Αύγουστο, — στη γραμμή Horta — Flores — Horta, 380 θέσεις από Σεπτέμβριο έως Ιούνιο και 480 θέσεις τον Ιούλιο και τον Αύγουστο, — στη γραμμή Horta — Corvo — Horta, 60 θέσεις καθ' όλη τη διάρκεια του έτους. — στη γραμμή Corvo — Flores — Corvo, 40 θέσεις καθ' όλη τη διάρκεια του έτους. Σε περίπτωση που οι συνδέσεις διακοπούν προσωρινά λόγω απρόβλεπτων συνθηκών, ανωτέρας βίας, κ.ά., η προβλεπόμενη μεταφορική ικανότητα πρέπει να αυξάνεται κατά 60 % τουλάχιστον, από τη στιγμή που είναι δυνατόν να αποκατασταθεί η εκμετάλλευση της γραμμής και μέχρι την πλήρη διοχέτευση του όγκου κυκλοφορίας που συσσωρεύθηκε κατά τη διακοπή της εκμετάλλευσης. Όταν το μέσο ποσοστό πώλησης θέσεων επί του συνόλου των αερομεταφορέων σε δεδομένη γραμμή και εποχή ΙΑΤΑ, υπερβαίνει το 70 %, η ελάχιστη μεταφορική ικανότητα που πρέπει να προσφέρεται την αντίστοιχη εποχή κατά το επόμενο έτος αυξάνεται όσο απαιτείται ώστε να μην γίνεται υπέρβαση του ανωτάτου αυτού ορίου. Εάν ο αριθμός των επιβατών στη λίστα αναμονής υπερβαίνει κατά 5 % την εβδομαδιαία μεταφορική ικανότητα που προσφέρεται σε συγκεκριμένο δρομολόγιο ή εάν ο αριθμός αυτός είναι ισοδύναμος με τη μεταφορική ικανότητα του αεροσκάφους που χρησιμοποιείται περισσότερο στη διαδρομή αυτή, οποιοδήποτε από τα δύο είναι μικρότερο, εκτελείται έκτακτο δρομολόγιο, εάν οι υπόψη επιβάτες δεν είναι σε θέση να συνεχίσουν το ταξίδι τους με μια προγραμματισμένη πτήση κατά τις επόμενες 48 ώρες. Πρόσθετα δρομολόγια εκτελούνται επίσης προς αντιμετώπιση της έκτακτης κίνησης που οφείλεται στις θρησκευτικές, αθλητικές ή πολιτιστικές εκδηλώσεις που λαμβάνουν χώρα στις διάφορες νήσους. Σε κάθε ένα από τα πρόσθετα αυτά δρομολόγια, ο βαθμός πλήρωσης θέσεων και προς τις δύο κατευθύνσεις δεν πρέπει να είναι κατώτερος του 70 %. Η μεταφορά φορτίων, συμπεριλαμβανομένου και του ταχυδρομείου, γίνεται με εκμετάλλευση της μεταφορικής ικανότητας των αεροσκαφών που εξυπηρετούν την επιβατική μεταφορική κίνηση. Όσον αφορά την κατηγορία του χρησιμοποιημένου αεροσκάφους Για την εκτέλεση των διασυνδέσεων πρέπει να χρησιμοποιούνται δεόντως εγκεκριμένα αεροσκάφη για τη μεταφορά επιβατών, τα οποία πρέπει να πληρούν ορισμένους τεχνικούς αλλά και λειτουργικούς όρους που τους επιτρέπουν τη εκτέλεση πτήσεων με προορισμό αεροδρόμια για τα οποία ισχύουν περιορισμοί νυχτερινών πτήσεων. Τα δρομολόγια προς και από τα αεροδρόμια της Αυτόνομης Περιφέρειας των Αζορών πρέπει να πληρούν τους όρους που δημοσιεύονται στο «Aeronautical Information of Portugal» (AIP) και στο «Manual Pilot Civil» (MPC). Όσον αφορά τη μεταφορική ικανότητα των αεροσκαφών, πρέπει να χρησιμοποιούνται αεροσκάφη τουλάχιστον 18 θέσεων. Όσον αφορά τους ναύλους Η δομή των ναύλων πρέπει να περιλαμβάνει: α) Τον βασικό ναύλο αναφοράς για την οικονομική θέση χωρίς περιορισμούς, που δεν πρέπει να υπερβαίνει το καθοριζόμενο ποσό στο παράρτημα Α. β) Ένα φάσμα ειδικών ναύλων προσαρμοσμένων σε συγκεκριμένες ανάγκες που υπόκεινται σε ειδικούς όρους και ιδίως: — τον ναύλο για τα ηλικιωμένα άτομα, — τον ναύλο για νέους, — APEX. γ) Μεμονωμένους ναύλους που εφαρμόζονται για τους υπηκόους οι οποίοι διαμένουν στην Αυτόνομη Περιφέρεια των Αζορών. Ο ανώτατος ναύλος είναι ο καθοριζόμενος στο παράρτημα Β. δ) Μειωμένους ναύλους για τους φοιτητές οι οποίοι διαμένουν στην Αυτόνομη Περιφέρεια των Αζορών καθώς και για ταξίδια που πραγματοποιούν εντός της περιοχής μεταξύ της νήσου διαμονής τους και της νήσου στην οποία έχει την έδρα του το εκπαιδευτικό τους ίδρυμα. Οι εφαρμοζόμενοι ναύλοι πρέπει να είναι κατά 40 % μειωμένοι σε σχέση με τον κανονικό ναύλο. ε) Μειωμένους ναύλους για παιδιά, που ανέρχονται στο 50 % του ναύλου για ενηλίκους. στ) Μειωμένους ναύλους για βρέφη, που ανέρχονται στο 10 % του ναύλου για ενηλίκους. Εκτός από τους προαναφερόμενους ναύλους, υπάρχει δυνατότητα προσφοράς ειδικών ναύλων προώθησης των μεταφορών, οι οποίοι έχουν προηγουμένως εγκριθεί από την Περιφερειακή Γραμματεία Οικονομικών. Ο πίνακας τιμών που εφαρμόζεται για τη μεταφορά φορτίων υπόκειται στην έγκριση της Περιφερειακής Γραμματείας Οικονομικών. Αυτοί οι ναύλοι αναθεωρούνται αυτομάτως κατ'έτος, την 1η Απριλίου, αρχής γενομένης από το 2007, με βάση το ετήσιο ποσοστό πληθωρισμού του προηγούμενου έτους, όπως δημοσιεύεται στο έγγραφο Grandes Opções do Plano. Η αναθεώρηση αυτή κοινοποιείται στους αερομεταφορείς που εκμεταλλεύονται τα εν λόγω δρομολόγια έως τις 28 του προηγουμένου Φεβρουαρίου. Οι νέοι ναύλοι κοινοποιούνται στην Ευρωπαϊκή Επιτροπή και ισχύουν μόνον έπειτα από τη δημοσίευσή τους στην Επίσημη Εφημερίδα των Ευρωπαϊκών Κοινοτήτων. Οι βασικοί ναύλοι που περιλαμβάνονται στα παραρτήματα Α και Β ισχύουν από το σημείο αφετηρίας έως το σημείο αφίξεως με οποιοδήποτε ενδιάμεσο σταθμό — υπό την προϋπόθεση ότι το δρομολόγιο προβλέπεται στο παράρτημα Γ — ακόμα και ένα η διαδρομή πραγματοποιείται με περισσότερους τους ενός αερομεταφορείς. Στην περίπτωση αυτή, οι αερομεταφορείς που παρέχουν διανησιωτικές υπηρεσίες πραγματοποιούν την κατανομή των εσόδων ανάλογα με τον αριθμό των διανυθέντων μιλίων. Οι αερομεταφορείς πρέπει επίσης να συμφωνήσουν μεταξύ τους, υποβάλλοντας τη συμφωνία αυτή προς έγκριση στην Περιφερειακή Γραμματεία Οικονομικών, τους όρους για τη μετεπιβίβαση επιβατών, προσδιορίζοντας ιδίως τα ωράρια των συνδέσεων, την αμοιβαία αποδοχή εισιτηρίων και τη μεταφόρτωση αποσκευών έως τον τελικό προορισμό, με τρόπο ώστε να μην επιβαρύνονται αδικαιολόγητα οι επιβάτες. Όσον αφορά τη συνέχεια και την ακρίβεια των δρομολογίων Εκτός από τις περιπτώσεις ανωτέρας βίας, ο αριθμός των ακυρούμενων πτήσεων για λόγους που συνδέονται άμεσα με τον μεταφορέα δεν επιτρέπεται να υπερβαίνει, για κάθε περίοδο της ΙΑΤΑ, 2 % περίπου του αριθμού των προγραμματισμένων πτήσεων. Εκτός από τις περιπτώσεις ανωτέρας βίας, οι καθυστερήσεις που υπερβαίνουν τα 15 λεπτά λόγω άμεσης ευθύνης του μεταφορέα δεν επιτρέπεται να επηρεάζουν ποσοστό μεγαλύτερο του 25 % των πτήσεων. Οι υπηρεσίες πρέπει να εξασφαλίζονται τουλάχιστον για ένα ημερολογιακό έτος και, εκτός των προαναφερθεισών εξαιρετικών περιπτώσεων, επιτρέπεται να διακοπούν μόνο μετά από εξάμηνη προειδοποίηση. Όσον αφορά τα ωράρια πτήσεων Τα δρομολόγια πρέπει κατά το δυνατόν να κατανέμονται ισομερώς κατά τη διάρκεια της εβδομάδας και των διαθέσιμων χρονοθυρίδων. Εκτός από περιορισμούς όσον αφορά το ωράριο λειτουργίας ή επιχειρησιακούς περιορισμούς αεροδρομίων, τα δρομολόγια πρέπει να πραγματοποιούνται μεταξύ 06.00, (τοπική ώρα), στον τόπο αναχώρησης και 24.00, (τοπική ώρα), στον τόπο προορισμού. Όσον αφορά την εμπορική εκμετάλλευση των πτήσεων Η εμπορική εκμετάλλευση των πτήσεων επιτυγχάνεται με τουλάχιστον ένα σύστημα ηλεκτρονικών κρατήσεων. Αυτό δεν παρεμποδίζει την εκμετάλλευση άλλων κυκλωμάτων διανομής τα οποία, λαμβάνοντας υπόψη τους τα τυπικά χαρακτηριστικά των παρεχόμενων αεροπορικών υπηρεσιών, εγγυώνται την παροχή επαρκών πληροφοριών. Σε περίπτωση μη εμφάνισης επιβάτη (no show), είναι δυνατόν να επιβληθεί ποινή που δεν θα υπερβαίνει ποσοστό 10 % του σχετικού ναύλου αναφοράς οικονομικής θέσης. Όσον αφορά τις ταχυδρομικές υπηρεσίες Η μεταφορά ταχυδρομικών αποστολών εκ μέρους του φορέα που είναι αρμόδιος για την παροχή καθολικών ταχυδρομικών υπηρεσιών, πρέπει να ανταποκρίνεται στα πρότυπα ποιότητας και τις λοιπές απαιτήσεις που καθορίζει ο νόμος για την παροχή των ως άνω υπηρεσιών.